San Rafaelio lagūnos nacionalinis parkas
San Rafaelio lagūnos nacionalinis parkas (isp. Parque nacional Laguna San Rafael) – saugoma gamtos teritorija Čilėje, Aiseno regione, šalies pietuose. Parkas pavadintas San Rafaelio lagūnos, kuri susidarė tirpstant San Rafaelio ledynui, vardu. Vienas didžiausių parko lankomų objektų yra 16 km ilgio fjordas. 1979 m. UNESCO parką įtraukė į Pasaulio biosferos rezervatų sąrašą. Parko teritorijoje yra vienos didžiausių Patagonijos kalnyno viršukalnių.